Diari Oficial de la Generalitat Valenciana


Sumari del DOGV 6327, del 06-08-2010 (2010/7727)

Notificació de la sentència dictada en el judici de divorci contenciós número 423/2008.
---------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7727


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el judici de divorci contenciós número 423/2008. [2010/7727]  
Divorci contenciós 000423/2008  
De: María García Fernández.  
Procuradora: Julia Blanes Boronat.  
Contra: Francisco Masía Luque.  
Procurador/a: -   
En aquest procediment de divorci contenciós seguit a instàncies de María García Fernández, contra Francisco Masía Luque, s'ha dictat la sentència, que, literalment, és com segueix:   
«Dispositiva  
Estime la demanda de divorci instada per la procuradora senyora Blanes Boronat, en nom i representació de María García Fernández contra Francisco Masiá Luque, i dispose el divorci de María García Fernández i Francisco Masiá Luque; i decrete les mesures següents:  
1. La guarda i custòdia de la filla menor, María, nascuda del matrimoni, correspondrà a la mare, sent la pàtria potestat compartida i exercida de forma conjunta per ambdós pares.  
2. Quant al règim de visites, la menor pot visitar el pare tantes vegades com desitge, sense cap limitació.  
3. El pare ha de pagar la quantitat de 150 euros al mes, per cada una de les dues filles, que haurà d'ingressar dins dels cinc primers dies de cada mes en el compte que l'esposa designe. Aquesta pensió serà objecte de revisió anual de conformitat amb l'augment de l'IPC o altre que el substituïsca i que siga fixat per l'Institut Nacional d'Estadística o organisme que el substituïsca, i s'actualitzarà anualment.  
4. Les despeses extraordinàries seran sufragades a mitges entre ambdós progenitors.   
5. Ambdós esposos han de sufragar la meitat del pagament de la quota de la hipoteca que grava l'habitatge familiar, així com les despeses que en són inherents a l'ús. Decrete per ministeri de la llei la dissolució del règim econòmic de la societat de guanys.   
No es fa imposició expressa de les costes causades en aquesta instància. Notifiqueu aquesta resolució a les parts i feu-los saber que s'hi pot interposar un recurs d'apel·lació davant de l'Audiència Provincial d'Alacant, dins del termini de cinc dies comptador des de la notificació, i que les actuacions queden a disposició de les parts a la Secretaria d'aquest Jutjat.   
Una vegada siga ferma aquesta resolució, expediu-ne un exhort al registre civil on coste inscrit el matrimoni que se separa i adjunteu-hi una testimoniança d'aquesta sentència. Expediu i uniu un certificat d'aquesta resolució a les actuacions i incloeu l'original en el llibre de sentències.   
Aquesta és la meua sentència, que pronuncie, mane i firme.  
Publicació. La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe».   
I atés que el demandat esmentat, Francisco Masía Luque, es troba en parador desconegut, expedisc aquest edicte a fi que li valga de notificació de forma deguda.  
Alcoi, 15 de juny de 2010.- La secretària judicial: Lidiana Anduix Serra.